**КАЗУСИ ЗА ИНДИВИДУАЛНА ИЛИ ГРУПОВА РАБОТА В МОДУЛА ЗА ОБУЧЕНИЕ НА СЕКРЕТАРИ:**

1. В РК Добромирово възниква спор между ковчежника и ротарианеца Вноско Даденов по повод размера на изплатения членски внос. Какви варианти можете да предложите, за да запазите добрата воля и мир в клуба?
2. Бордът е решил да прекрати членството на ротарианеца Волен Липсов. Каква е процедурата, която следва?
3. В РК Админово стартира новата ротарианска година. Президентът и секретарят установяват, че нямат администраторски достъп в сайта на Ротари Интернешънъл. Нещо повече, те не фигурират в списъка на активните членове на този клуб. Какво трябва да се направи?
4. Ротарианката Ида Другоградова сменя своята месторабота и местожителство, като се мести в по-голям град. Какви са възможните варианти за действие?
5. РК Новогодино е напуснат от двама ротарианци през м. Декември. Как трябва да се попълни и изпрати SAR през м. Януари?
6. Бивш член на РК Блудново иска да се върне отново в клуба. Каква е процедурата?
7. Ротарианецът Паро Бездаров закъснява с два месеца да плати задълженията си към клуба. Каква е процедурата за действие в този случай?
8. В РК Принцип има разногласия по отношение на абонамента за ротарианско списание. Как трябва да постъпим ?
9. През м.декември РК Успех е провел своя избор на Борд за следващата ротарианска година.Какво трябва да направи секретарят на клуба? През м.март, две седмици преди ПЕТС, става ясно, че Елект Президентът заминава на работа в Германия и по тази причина прекратява членството си в клуба. Какъв е изходът ?

**управление в мъглата**

След 5 години вярна служба на стария секретар, Ротари клуб Мъгливо ще има нов секретар от 1 юли. Всички архиви на клуба са прилежно водени в ръкописен вид и се съхраняват в три папки, надписани както следва: Членове, Финанси и История. Клубът наброява 19 ротарианци и се ръководи от петчленен борд (Президент, Вицепрезидент, Секретар, Елект президент и Паст президент). Бордът решава всички въпроси, включително проблемите по членството, за Фондация Ротари и за проектите в служба на общността. Секретарят се грижи за събирането на членския внос и поддържането на банковите сметки.

Никой в клуба не си спомня последното посещение на Асистент-гуверньора, а Дистрикт гуверньорът обикновено провежда официалното си посещение в съседния град, като събира РК Мъгливо заедно с местния РК Димново. Месечното писмо на гуверньора пристига на първо число от месеца и се чете от Президента и Секретаря. За уеб сайт на Дистрикта никой не е чувал.

По време на седмичните срещи от Секретаря се очаква да осигурява ротарианските атрибути (знаме, камбана, химн), да води присъствен лист, да посреща гости и да осъществява навременна и надеждна комуникация със сервитьорите.

Въпреки това, присъствието на сбирките чувствително спада през последните една-две години, както и даренията към Фондация Ротари. Клубът е приел 7 нови члена през последните три години, но 10 човека са напуснали. Настоящият секретар на клуба подава данните за членския състав в ръкописен вид до Секретариата на РИ.

Какви процедури трябва да се приложат за справяне с делата на клуба?

С кого трябва да работи секретарят?